
PARLAMENTUL ROMÂNIEI
CAMERA DEPUTAȚILOR

COMISIA PENTRU ÎNVĂȚĂMÂNT
București, 08 iunie 2021
Nr.4C-11/708

RAPORT 
asupra proiectului de Lege privind aprobarea Ordonanței de urgență a Guvernului nr.40/2021 pentru instituirea unor măsuri privind buna funcționare a sistemului de învățământ și pentru modificarea art.10 alin.(2) din Legea nr.269/2004 privind acordarea unui ajutor financiar în vederea stimulării achiziționării de calculatoare
 (PLx. 219/2021)


1. În baza prevederilor art. 94 și 115 alin. (3) din Regulamentul Camerei Deputaților, republicat, cu adresa nr. PLx. 219 din 25 mai 2021, Comisia pentru învățământ a primit spre dezbatere, în fond, în procedură de urgență, proiectul de Lege privind aprobarea Ordonanței de urgență a Guvernului nr.40/2021 pentru instituirea unor măsuri privind buna funcționare a sistemului de învățământ și pentru modificarea art.10 alin.(2) din Legea nr.269/2004 privind acordarea unui ajutor financiar în vederea stimulării achiziționării de calculatoare.

[bookmark: _Hlk39564458]Pentru întocmirea raportului, Comisia a analizat avizul favorabil al Comisiei pentru drepturile omului, culte și problemele minorităților naționale, avizul favorabil al Comisiei pentru tehnologia informației și comunicațiilor, avizul favorabil al Comisiei pentru egalitatea de șanse pentru femei și bărbați, avizul favorabil al Consiliului Legislativ nr. 345/19.05.2021. 

Proiectul de lege are ca obiect de reglementare instituirea unor măsuri privind buna funcționare a examenului național de bacalaureat în condiții de pandemie Covid-19, ca urmare a stării de alertă de pe teritoriul României, în sensul că, la acest examen, pentru anul școlar 2020-2021, probele de evaluare a competențelor lingvistice de comunicare orală în limba română, probele de evaluare a competențelor lingvistice de comunicare orală în limba maternă, pentru elevii care au urmat studiile liceale într-o limbă a minorităților naționale, probele de evaluare a competențelor lingvistice într-o limbă de circulație internațională studiată pe parcursul învățământului liceal și probele de evaluare a competențelor digitale se echivalează/se recunosc conform metodologiei aprobate prin ordin al ministrului educației. De asemenea, se modifică art.10 alin.(2) din Legea nr.269/2004, în sensul aprobării și actualizării anuale, prin ordin al ministrului educației, a calendarului pentru acordarea sprijinului financiar în vederea stimulării achiziționării de calculatoare.

	2. În funcție de obiectul și conținutul său, proiectul de lege face parte din categoria legilor organice, potrivit prevederilor art. 73 din Constituția României, republicată.

	La lucrările Comisiei au fost prezenți un număr de 19 deputați, din totalul de 25 membri ai Comisiei.
În baza prevederilor art. 55 și 56 din Regulamentul Camerei Deputaților, republicat, la dezbaterea propunerii legislative au participat ca invitați: doamna Ștefania Maria Manea - secretar de stat în cadrul Ministerului Educației; domnul Eugen Ilea - vicepreședinte, Federația Națională a Asociațiilor de Părinți; domnul Rareș Voicu - Consiliul Elevilor din România; domnișoara Ariana Dudună - vicepreședinte și domnișoara Ariana Cartoafă - vicepreședinte, Asociația Elevilor din Constanța.
	
	3. Potrivit prevederilor art. 75 alin. (1) din Constituția României, republicată, și ale art.91 alin.(8) din Regulamentul Camerei Deputaților, republicat, Camera Deputaților este primă Cameră sesizată, cu excepția art. II și III asupra cărora se pronunță în calitate de Cameră decizională. Dispozițiilor art. II și III le sunt aplicabile prevederile art.75 alin.(4) și (5) din Constituția României, republicată, respectiv asupra acestor texte Camera Deputaților se pronunță în calitate de Cameră decizională.
		
4. În urma dezbaterii, în ședința din data de 08 iunie 2021, Comisia, cu unanimitatea voturilor celor prezenți, adoptarea proiectului de Lege în forma prezentată de inițiator. 

